VARAAIT
Kuidas suhtud sina nähtamatusse maailma?
Meil on mitmesuguseid arusaamu.
Paljude soomlaste arusaama on lapsest saadik juhtinud see pilt-
kaunis ingel kõndimas kahe lapse seljataga.
Lapsed kõnnivad mööda väga ohtlikku silda, all kohiseb kosk ja
ingel hoiab ja kaitseb.
Paljude voodi kohal on olnud see pilt.
Teiste kujutlust juhib pilt, mis pärineb Tampere Toomkirikust,
"Haavatud ingel" - kaks poissi kannavad kanderaamil inglit,
kes ei suuda kõndida - selline inimlik nägemus inglist.
Meid on õpetatud mõtlema, et inglid on hoolitsevad, kaitsvad, kaunid,
naiselikud.
Meil on raske kujutleda meessoost inglit, kes on kaunis.
Paljud arvavad, et inglid on muinasjutt.
Meile on õpetatud, et ainult see, mida me näeme, on päris.
Piibel räägib tegelikkusest, mis on väljaspool meie füüsilisi aistinguid
ja mis on sama tõeline kui nähtav maailm.
Kui me eitame seda tegelikkust, nähtamatut reaalsust, siis me eitame
suurt osa tegelikkusest, mis ikkagi mõjutab meid kõiki kogu aeg.
Kari Suomalainen joonistas kunagi Helsingin Sanomatesse pildiseeria,
kus kaks meest vaidlesid selle üle, kas Jumal on olemas.
Esimene pilt näitas neid vestlemas, teine pilt kujutas pisut lähemalt
laua ääres ja kolmas pilt kujutas neid istumas koos lauaga Jumala
peopesal ja valge habemega Jumal vaatas pealt ning lasi poistel
arutada, kas Ta on olemas.
Meie ümber on ka praegu palju rohkem, kui me näeme.
Me alustame nüüd kolmeosalist sarja "Nähtamatu tegelikkus".
Täna me räägime inglitest ja vaimumaailmast.
Ma alustan ühe sündmusega lisraeli rahva ajaloos.
Elati ajal, mil lisrael oli jagatud kaheks - lõunapoolne Juuda ja
põhjapoolne lisrael.
Lõunapoolse pealinn oli Jeruusalemm, põhjas oli pealinnaks Samaaria.
Mõlemas riigis oli aeg-ajalt prohveteid, kes ilmutasid kuningale
ja rahvale Jumala tahet, ehkki seda alati ei järgitud.
Põhjapoolse lisraeli alal oli prohvet Eelija ja peale teda Eliisa.
Kui üks vanadest vaenlastest-Süüria, keda vanas tõIkes nimetatakse
Arameaks, ähvardas Samaariat ja kogu lisraeli rahvast, oli Eliisal
suur roll selle rünnaku tõrjumisel.
Eliisa hoiatas lisraeli kuningat enam kui korra ja too suutis
ennetada vaenlase manöövreid.
"Ja Süüria kuninga süda muutus rahutumaks sellesinase asja pärast
ja ta kutsus oma sulased ning küsis neilt: "Kas teate mulle ütleda,
kes meie omadest hoiab lisraeli kuninga poole?"
Siis ütles üks tema sulaseist: "Mitte keegi, mu isand kuningas,
vaid prohvet Eliisa, kes on lisraelis, annab teada needki sõnad,
mis sa räägid oma magamiskambris!"
Siis ta ütles: "Minge ja vaadake, kus ta on, siis ma läkitan ja
lasen teda kinni võtta!"
Süüria kuningas kahtlustas, et sala- kuulajad kannavad vaenlasele ette
Aramea manöövrid.
See polnud siiski ettekandmise süü, vaid ühe sulase sõnul prohvet Eliisa
suutis kuidagi kummaliselt näha, mis Süüria poolel toimus.
Isegi, mis toimus kuninga intiimelus, kuninga magamistoas.
Tegudeinimesena kamandas kuningas oma mehed Eliisat kinni võtma.
"Ja temale anti teada ning ütledi: "Vaata, ta on Dotanis!"
Siis ta läkitas sinna hobuseid ja sõjavankreid ja suure sõjaväe;
ja nad tulid öösel ning piirasid linna. Kui Jumalamehe teener
hommikul vara üles tõusis ja välja läks, vaata, siis oli linna ümber
sõjavägi, hobused ja vankrid! Ja teener ütles temale:
"Oh häda, mu isand, mis me nüüd teeme?" Aga ta vastas: "Ära karda,
sest neid, kes on meiega, on rohkem kui neid, kes on nendega!"
Ja Eliisa palvetas ning ütles: "Jehoova, tee ometi ta silmad lahti,
et ta näeks!" Ja Jehoova tegi lahti poisi silmad ja too nägi, ja vaata,
mägi oli täis tuliseid hobuseid ja vankreid ümber Eliisa!
Kui siis süürlased tulid tema juure, palus Eliisa Jehoovat ja ütles:
"Löö sedasinast rahvast pimestusega!" Ja ta lõi neid pimestusega
Eliisa sõna peale. "
Eliisa sulane Geehasi kartis, et Dotanit ümbritsevad süürlaste väed
tulevad ja hävitavad nad.
Eliisa ei kartnud seda ohtu, ta teadis, et tõelisus pole ainult see,
mida silmad näevad.
Me tegelikult ei tea, kas Eliisa kartis, tekst viitab, et ta lootis,
et ta oli kogu aeg aja tasemel.
Eliisa teadis, et Jumal oma vägedega on lähedal, ehkki see polnud
füüsiliste meeltega tuntav.
Eliisa teadis vaimus täielikult, milline on olukord.
Ka meil on olukordi, kus me tunneme, et üksi olles ülivõimas vaenlane
hävitab meid.
See vaenlane võib olla mingi haigus, mingi majanduslik surutis või
raske inimsuhe või üldine arvamus, mis teeb maatasa uskliku inimese
oma arvamustega.
Sellist üksindust kogeb üha enam kristlasi.
Me tunneme, et me oleme üksi tohutu suure surve ees, surve, mis esindab
teistsugust maailmapilti, teisi arusaamu, isegi ristiusu vastaseid.
Kaasaegsetes moraaliküsimustes kogeb Piiblile toetuv usklik ahistust
ja eksiarvamuse paineid.
Eliisa lohutas ja julgustas oma sulast öeldes:"Ära karda, sest neid,
kes on meiega, on rohkem, kui neid, kes on nendega!"
Nähtamatu reaalsus on sama tõeline kui nähtav reaalsus.
Jumalale ja Piiblile toetuval kristlasel on igas olukorras ülekaal.
Neid, kes on sinuga, on rohkem, kui neid, kes on sinu vastu.
Seda on tähtis meeles pidada, et nähtamatu reaalsus on sama tõeline
kui nähtav reaalsus.
See mõjutab meie elu, see masendab meid, see mõjutab meie olusid.
See võib mõjutada ka meie suhtumisi ja mõtteid.
Paljud õnnetused on nähtamatu maailma peegeldus sellest
nähtamatust võitlusest, mis toimub ka praegu nähtamatus maailmas.
VARAAIT
Paulus kirjutab kirjas efeslastele: "Meil ei ole maadlemist vere ja
lihaga, vaid valitsuste ja võimudega, selle pimeduse maailma valitsejatega,
taevaaluste kurjuse vaimudega."
Sageli me mõtleme, et tõsi on kõik see, mida me näeme ning et see,
mida me ei näe ei ole tõsi.
Tegelikult mõjutavad meid ka paljud teised asjad lisaks neile, mida me
näeme või oskame põhjendada.
Nähtamatu maailm ja vaimumaailm mõjutavad inimesi, poliitikat,
avalikku arvamust.
Meile sageli tundub, et meie kõige suurem probleem on naaber või
abikaasa või rasked sugulased või sotsialistid, kommunistid või
kapitalistid või looduskaitsjad või keegi muu.
Meie tegelik võitlus on võitlus nähtamatu maailmaga,
mis üritab meid mõjutada.
See kasutab meie suhtumisi, mõtteid ja eriti meie sõnu, mis mõjutavad
meid ümbritsevat. Pauluse sõnul on
nähtamatute probleemide taga sageli nähtmatu maailm.
On olemas valitsusi ja võimusid, pimeduses valitsevaid kurjuse vaime,
kes üritavad teha kõik selleks, et inimene püsiks Jumalast kaugel.
Nad üritavad petta, hirmutada, hämada, juhtida nende suhtumisi
tegelikkusest võimalikult kaugele.
Nad kasutavad kõikvõimalikke mooduseid, et eksitada inimesi
tegema Jumala tahte vastu.
Neil on üha paremad moodused, üha paremad vahendid.
Üks neist on Hollywoodi filmi- tööstus, mis on olnud nähtamatu
maailma käsutuses teadlikult või teadmatult, mõjutades suhtumisi,
muuhulgas okultismi, nõiduse ja maagilise maailmapildi üldistumist.
Piibli kohaselt need pimeduse jõud märatsevad seda enam, mida lähemal
on Jeesuse teine tulemine.
Ilmutuse raamatus kirjutatakse:
"Häda maale ja merele, sest kurat on tulnud alla teie juurde;
ta on suures raevus, teades, et tal on aega üürikeseks."
Vaenlane teab, et ta satub kohtu alla ja seepärast ta oma
kurjuses, isekuses ja moonutatuses rõõmustab selle üle, et ta saab
võimalikult paljusid kaasa tõmmata sinna, kuhu ta teab, et ta satub.
Ehkki ta püüab seda ära rääkida.
Mingist arusaamatust kurjusest tuleb see, et ta tahab inimesed
ükskõik mis hinnaga kaasa tõmmata.
Me ei pea sellega nõustuma.
Kui Paulus räägib efeslaste kirjas vaimolenditest tuleb esile, et
neil võib olla eri kategooriaid, isegi mingi hierarhia.
Paistab nii, aga täpsemalt me ei tea.
Igatahes on Jeesus need väed ja valitsused ära võitnud.
VARAAIT
Johannes kirjutab Ilmutuse raamatus:
"Ja sõda tõusis taevas: Miikael ja tema inglid sõdisid lohe vastu,
ja lohe sõdis ja tema inglid. Ja ta ei saanud võimust ja nende aset
ei leitud enam taevast. Ja suur lohe, see vana madu,
keda hüütakse Kuradiks ja Saatanaks, kes eksitab kogu maailma,
visati maa peale, ja tema inglid visati välja ühes temaga."
Kurjade vaimude juht, saatan, keda Ilmutuse raamatus võrreldakse lohega
ja kes mao kujul kord ahvatles inimkonna patule,
see saatan visati taevast alla.
Saatan tõstis mässu Jumala vastu, ta meelitas enda poole tõenäoliselt
kolmandiku ingelkonnast ja see kolmandik läks lohega kaasa ning
neid pühiti koos lohega taevast ära, maa peale.
Jumala vastu võidelnud ingelkond kaotas selle lahingu ja neid saadeti
Jumala taevast siia maa peale.
Ilmselt pandi osa nendest inglitest vangistusse.
Sellest räägitakse Juuda kirjas ja Peetruse teises kirjas.
Osa visati maa peale.
Ma ise saan nii aru, et maa peale heidetud inglitest osa ühtis
inimestega, inimese tütardega 1 Moosese raamatu 6:4 kohaselt.
Nii sündis deemonite maailm, mis on kiusanud kurjale andunud inimesi
peaaegu kogu inimkonna ajaloo vältel.
Maa peale heidetud langenud inglid mõjutasid religioosse maailma kaudu.
On alati sellest alates mõjutanud religioosse maailma kaudu ning
püüavad endiselt hoida inimesi valega eemal ainsast ja õigest Jumalast.
On huvitav, kuidas vaimumaailm on alati kaasaegne ja moekas,
et eksitada uusi põlvkondi.
Nende nimed nagu näiteks antiikaja Astarte või UFO-buumi humanoid
Astred viitavad, et usundite taga on samad jõud, mis kord siia
maa peale visati.
Paistab, et nad pole tegelikult midagi uut välja mõelnud.
Samad uskumused toimivad suuremas osas usunditest.
Paljud mõtlevad, et kust saatan pärit on, kust kurjus tuli,
kuidas saatanast sai saatan.
Igaüks mõtleb, kust kurjus tuli.
Piibel vastab, et kurjus sündis saatanas.
Ta langes uhkusesse ja temas leiti ülekohut.
Ta oli kõrgeim ingel, aga temas sündis kurjus.
Piibel räägib sellest Hesekieli raamatus piltlikult maapealse
valitseja, Tüürose kuninga kaudu.
Seosed viitavad, et kõne all ei saa olla maapealne kuningas.
"Ja mulle tuli Jehoova sõna; ta ütles: "Inimlaps, alusta nutulaulu
Tüürose kuninga pärast, ütle temale: Nõnda ütleb Issand Jehoova:
Sa olid nagu eeskujulikkuse pitseri- märk täis tarkust ja täiuslikult ilus!
Sa olid Eedenis, Jumala aias, sul olid katteks kõiksugu kalliskivid:
rubiinid, krüsoliidid ja jaspised, tarsised, karneoolid ja nefriidid,
safiirid, türkiisid ja berüllid; su raamistised ja õnarused olid
kullast toode, valmistatud su loomispäeval!
Sina olid nagu keerub, hiilgav kaitsja, ja ma panin su pühale mäele;
sa olid otse jumalik olend, kes võis käia tuliste kivide keskel!
Sa olid laitmatu oma teedel alates su loomispäevast, kuni sinus leiti
ülekohut! Sinu suure kaubitsemise tõttu täitus su sisemus vägivallaga
ja sa tegid pattu! Sellepärast tõukasin ma sind Jumalamäelt ja
hävitasin sind, kaitsja keerub, tuliste kivide keskelt!
Su ilu tõttu läks su süda ülbeks, oma hiilguse pärast sa kaotasid tarkuse!
Ma viskasin sind maa peale, ma panin sind kuningate ette,
et nad saaksid sind vahtida!"
Kõrgeimast ingelolendist sai saatan, kurat, Jumala vastane number üks.
Temas sündis ülekohus, ta armus iseendasse ja muutus ülbeks.
Selle isekuse tõttu, sõltumatuse ja ülbuse tõttu ta visati taevast välja.
Ta üritab nakatada sama isekuse ja sõltumatuse ja ülbusega igat inimest.
Et tõmmata kõik inimesed kaasa sinna, kuhu ta on minemas.
Langedes kaotas saatan ka oma esialgse tarkuse.
Moraalne langemine mõjutab alati ka mõtlemist.
Sellest hoolimata on saatan meist, inimestest üle ning seetõttu
me ei tohi mängida saatanaga, kurjusega.
Piibel keelab ka tema pilkamise.
Kord mõistab Jumal õiglaselt saatana hukatusse, aga enne seda
üritab Jumala vastane nr 1 röövida inimesi ja takistada
neid Jeesusesse uskumast.
Õnneks pole Jumal meid jätnud üksi saatana ja tema jõukude vastu.
Jumal ja Tema head vaimolendid - inglid - on meie poolel.
"Kiitke Jehoovat, tema inglid, te vägevad sangarid, kes täidate
tema käske, kuuldes tema sõna häält!"
Psalm 103. Ja veel:
"Kiitke teda, kõik tema inglid! Kiitke teda, kõik tema sõjaväed!"
Psalm 148.
"Eks nad kõik ole teenijad vaimud, läkitatud abistama neid,
kes õndsuse pärivad?"
Piibel kirjeldab ingleid loodud olenditena.
Neil on ilmselt mingi vaimne keha, aga nad võivad võtta füüsilise kuju.
Paljud inimesed Piiblis on näinud ingleid.
Siis nad on ilmunud mehena.
Ingleid kutsutakse Piiblis Jumala sõjaväeks.
Inglid, kes ei nõustunud saatana mässuga on sellest alates võidelnud
kurjade vaimolendite vastu, langenud inglite ja nende vägede vastu
ja kaitsnud inimkonda nende eest.
Inglid on teises dimensioonis, Jumala taevas.
Nad annavad kogu aeg au Jumalale kõige eest, nad ei taha kirgastada
iseennast, vaid Jumalat.
Inglid ülistavad kogu aeg taevas Jumalat peale sõnade ja laulu ka
oma olemasoluga.
Nad kirgastavad Jumala headust ja ustavust.
Nende elu ei määri patt, nagu osade Hollywoodi filmide inglite oma.
Inglite ülesanne on varjata, kaitsta inimesi, kes on teel taevasse.
Inglid on meie poolel.
Nad on kristlaste teenijad.
Heebrealaste kirjas, kohas, mida viimati lugesin öeldakse, et nad on
usklike teenijad, nende aitajad, kes pärivad õndsuse.
Meil elab visalt müüt, et peale surma saab inimesest ingel.
On põhjust kummutada see lastele mõeldud turvaline ja ilus muinasjutt.
Inimene ja ingel on kaks erinevat loodud olendit, kaks eri tõugu.
Üks on patune, teine on patuta.
Üks paljuneb, teine mitte.
Inimesest ei saa kunagi inglit.
Teine visa müüt on see, et kõigil inglitel on tiivad.
Piiblis mainitakse vaid mõnes kohas, et inglil on tiivad.
Jumal ei teinud inglitele ülesandeks evangeeliumi kuulutada,
see usaldati inimestele.
Inglid aitavad inimestel ellu viia seda kutsumust.
Selle kohta on mitmeid näiteid nii Piiblist kui ka misjonitöölt.
Jumal on oma tarkuses sidunud inglite tegevuse inimeste palvetega.
Misjonitöölt on tulnud selliseid teateid, et on toimunud otseseid
imesid, kus ühed on näinud ingleid, kuid misjonärid ise pole näinud.
Keegi on tulnud küsima, et mis suur hulk inimesi teie maja ümber oli
kui röövlibande tuli misjonäre ründama.
Polnud muud varianti kui et inglid olid kogu maja ümber piiranud.
Selliseid lugusid misjonitöölt on üsna palju.
Inimestena me võime mõjutada nähtamatut maailma palvetades.
Näiteks kui Taaniel hakkas palvetama, hakkas ingel tegutsema.
Taanieli raamatu 10. peatükis.
Lisaks palvetele võime mõjutada nähtamatut maailma usku tunnistades,
kiites Jeesust, rääkides temast teistele.
"Ma vannutan sind Jumala ja Kristuse Jeesuse ja äravalitud inglite ees,
et sa seda pead silmas ilma eelarva- museta ega tee midagi erapoolikult."
Esimese Timoteuse kirja 5.peatükk.
Ja prohvetitele:
"Neile ilmutati, et mitte neile endile, vaid teile oli kasuks see,
mis nüüd on kuulutatud teile nende kaudu, kes teile taevast läkitatud
Püha Vaimu läbi on toonud evangeeliumi;
ja sellesse igatsevad inglidki vaadata."
Kristlik kogudus on tunnistuseks nähtamatule maailmale.
Inglid jälgivad koguduseelu, inglid jälgivad evangeeliumi edenemist
äärmiselt huvitatult kogu aeg.
Nad osalevad varjatud kujul kogu Jumala töös siin maa peal.
Kogudus on heade inglite huvi- orbiidis, et kuidas evangeelium
edeneb, millal Jeesus tuleb tagasi, millal on evangeeliumi
kuulutatud kogu maailmas.
Samas on kogudus langenud inglite maailma ees tunnistuseks.
Tunnistades oma usku Jeesusesse, tunnistame seda lisaks teistele ka
nähtamatu maailma ees.
Me kuulutame langenud inglitele, et tasub olla sõnakuulelik Jumalale,
tasub uskuda Jumalasse, tasub loota Tema peale ja et usk ei jäta häbisse.
VARAAIT
Kuidas me peaksime suhtuma nähtamatusse tõelisusse?
Piibli kohaselt meil pole vaja seda igatahes karta, sest Jeesus
on võitnud kogu kurjuse väed ja Tema on võitja.
Temasse uskudes oleme võitja poolel.
Paulus kirjutab kirjas roomlastele:
"Sest ma olen veendunud selles, et ei surm ega elu, ei inglid,
ei vürstid, ei käesolev ega tulev, ei vägevad, ei kõrgus ega sügavus
ega mingi muu loodu või meid lahutada Jumala armastusest, mis on
Kristuses Jeesuses, meie Issandas!"
Mitte miski ei saa lahutada.
Miks Paulus võib öelda nii kindlalt?
Jeesus on kõrgemal kui kogu loodu.
Jeesuse nimi äratab vaimumaailmas tohutut kartust, sest Jeesus on
võitnud kogu vaimumaailma ja kõik pimeduse väed.
Pole olemas selliseid vägesid ega jõude, mis võiks röövida meid
Jumala juurest, mis võiks viia meid Jumala juurest.
On tõsi, et nähtamatu reaalsus on sama tõeline kui nähtav ja vahel
me näeme vilksamisi seda reaalsust.
Meil pole seda vaja karta, sest Jeesus on võitnud kõik pimeduse jõud.
Sul pole vaja karta saatanat, sest Jeesus on suurem kui tema ja ta väed
ja Jeesuses sa oled kaitstud ja hoitud.
Pole teist nime, mis oleks nii suur ja väeline, mis võiks kaitsta
meid vaimumaailma rünnakute eest.
Seepärast saad olla kaitstud ja hoitud, Jeesus on sinu poolt.
Palvetame koos!
Tänu Jeesus, et Sina oled suurem kui miski, mis on maailmas. Sa oled
suurem kui kurjuse väed. Me täname, et oleme kaitstud, uskudes Sinusse.
Issand, võta ära kartus ja näita, et Sina oled suurem ja tänu sulle,
et oled suurem. Aamen!
Tore, et olid vaatamas "Varaaita"!
Me jätkame taas kahe nädala pärast ja siis jätkame sama teemaga.
Jumala õnnistust! Nägemist!
Tõlge: Ülle Kapanen